Ka lugejaskonna laia silmaringiga kultuurihuviline tuumik (keda esindas Elfriede ja osalt ka Irma) sulas majandusraskuste all kokku. Uue põlvkonna publik aga leidis kultuuris osalemiseks ja kultuuri üle arutlemiseks Sirbist hoopis atraktiivsemaid võimalusi näiteks Eesti Ekspressi Areenis,  päevalehtede kultuurilisades, uutes nišiajakirjades, rahvusvahelistes telekanalites ja rohkes ning mitmekesises elavas kunstielus. Sirbis domineeriv professionaalne kunsti ja kultuuri suhteliselt konservatiivne käsitlus jäi paljudele neist kaugeks.